EFF aangekla oor 'superverspreiderbetoging' | Maroela Media
Die polisie gaan strafregtelike aanklagte teen die organiseerder van die EFF se jongste betoging aanhangig maak, nadat duisende lede van dié party Vrydag na die Suid-Afrikaanse Reguleringsowerheid vir Gesondheidsprodukte (Sahpra) se kantore in Pretoria opgeruk het.
Die opposisieparty dring onder meer daarop aan dat die regering die Russiese Sputnik V-entstof teen Covid-19 sowel as Sinovac se entstof bekom en dat lede van die publiek voortaan moet kan kies van watter entstof hulle ontvang.
Daar word geskat dat meer as 2 000 lede aan vandag se betoging deelneem, hoewel vlak 3-afsonderingsregulasies tans byeenkomste in die buitelug tot 100 mense beperk. Video's wat op Twitter gedeel word, wys hoe 'n groot massa EFF-lede in die strate van Pretoria afloop en geen sosiale afstand handhaaf nie.
Kol. Brenda Muridili, polisiewoordvoerder, het aan Maroela Media bevestig dat die polisie beoog om strafregtelike aanklagte teen die sameroeper van die byeenkoms aanhangig te maak weens die groot aantal betogers.
Muridili sê daar sal later vandag vasgestel word presies watter aanklagte teen die sameroeper van die byeenkoms aanhangig gemaak gaan word.
Die DA het intussen gesê hy verwelkom die strafregtelike aanklagte in reaksie op die EFF se "onverantwoordelike" optog.
Natasha Mazzone, DA-hoofsweep, sê dié party het vooraf gewaarsku dat die optog moontlik op 'n superverspreiderbyeenkoms kan uitloop en juis daarom die EFF se uitnodiging om aan die optog deel te neem, van die hand gewys.
Die optog se slagspreuk is "Loop om lewens te red".
Die optog se slagspreuk is "Loop om lewens te red". (Foto: EFF/Twitter)
"Die EFF gee nie daaroor om om lewens te red nie," sê Mazzone. "Indien hulle het, sou hulle nie 'n optog gehou het wat die afsonderingsregulasies oortree en ongeveer 2 000 van hul volgelinge in gevaar stel om Covid-19 op te doen gedurende 'n tyd waarin die Gautengse gesondheidsorgstelsel oorweldig word deur die derde golf van die pandemie nie."
EFF kap terug
In foto's en video's op Twitter kan gesien word hoe Julius Malema, leier van die EFF, vanoggend oor 'n luidspreker die skare toespreek en reageer op die negatiewe reaksie wat die optog op sosiale media ontlok het.
"Daar is tans meer kinders in ons skole as wat aan hierdie betoging deelneem. Tog word hierdie optog 'n superverspreiderbyeenkoms genoem.
"Die myne word tans onder grond bedryf waar daar geen ventilasie is nie. Duisende en duisende van ons vaders word ondergrond gestuur sonder dat enige Covid-19-regulasies nagekom word," het Malema aangevoer.
En wat gaan gebeur – net mooi niks…. eff gaan net verder skree en betoog.
Jy moet ingeteken wees om te stem49-2Jy moet ingeteken wees om te stem
Ja nee ons sien die sosiale afstand en dan wonder hulle hoekom ons in Gauteng se syfers styg! Looi hulle en sluit toe vir baie lank
Want ons maak wat ons wil en die regering kan niks daaraan doen nie
KYK Frikkie voel niks vir die mense om hom en die piblikie nie sy gemors voel ook niks vir nimand nie Hulle kan neers die EFF toe sluit as hulle die wet op virwapens oor brug nie ook nie wanner n SAP lid aan gerand word nie .Nou wat dink die SAP gaan hulle doen aan die EFF .Daar gaan n tyd kom wat mens nie meer die gaan dild nie dan gaan die lope daans